CELEX: 32013R0242
Language: ro
Date: 2013-03-18 00:00:00
Title: Regulamentul de punere în aplicare (UE) nr. 242/2013 al Comisiei din 18 martie 2013 de modificare pentru a 189-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

19.3.2013   
            
            
               RO
            
            
               Jurnalul Oficial al Uniunii Europene
            
            
               L 75/25
            
         REGULAMENTUL DE PUNERE ÎN APLICARE (UE) NR. 242/2013 AL COMISIEI
   din 18 martie 2013
   de modificare pentru a 189-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a), articolul 7 alineatul (1) litera (b) și articolul 7a alineatul (5),
   întrucât:
   
               (1)
            
            
               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.
            
         
               (2)
            
            
               La 12 martie 2013, Comitetul pentru sancțiuni al Consiliului de Securitate al Organizației Națiunilor Unite (CSONU) a hotărât să elimine o persoană fizică de pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice, după analizarea cererii de eliminare de pe listă prezentate de această persoană și a raportului cuprinzător al Ombudsmanului întocmit în temeiul Rezoluției 1904 (2009) a CSONU.
            
         
               (3)
            
            
               Letonia a solicitat modificarea datelor privind adresa autorităților sale competente.
            
         
               (4)
            
            
               Prin urmare, anexele I și II la Regulamentul (CE) nr. 881/2002 ar trebui actualizate în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 881/2002 se modifică după cum urmează:
   
               (1)
            
            
               Anexa I se modifică în conformitate cu anexa I la prezentul regulament.
            
         
               (2)
            
            
               Anexa II se modifică în conformitate cu anexa II la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 martie 2013.
      
         
            Pentru Comisie, pentru președinte
         
         
            Șef al Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXA I
      Anexa I la Regulamentul (CE) nr. 881/2002 se modifică după cum urmează:
      Se elimină următoarea mențiune de la rubrica „Persoane fizice”:
      
         „Mamoun Darkazanli [alias (a) Abu Ilyas, (b) Abu Ilyas Al Suri, (c) Abu Luz, (d) Abu Al Loh, (e) Abu Ylias]. Adresa: Uhlenhorster Weg 34, Hamburg, 22085 Germania. Data nașterii: 4.8.1958. Locul nașterii: Damasc, Siria. Cetățenie: (a) siriană, (b) germană. Pașaport nr.: 1310636262 (pașaport german expirat la 29.10.2005). Nr. național de identificare: 1312072688 (carte de identitate germană expirată la 29.10.2005). Alte informații: Numele tatălui este Mohammed Darkazanli. Numele mamei este Nur Al-Huda Sheibani Altgelbi. Data desemnării menționată la articolul 2a alineatul (4) litera (b): 17.10.2001.”
      
   
   
      ANEXA II
      Anexa II la Regulamentul (CE) nr. 881/2002 se modifică după cum urmează:
      Detaliile de contact de la rubrica „Letonia” se înlocuiesc cu textul următor:
      
         
                     „Latvijas Republikas Ārlietu Ministrija
                  
               
                     K.Valdemāra iela 3
                  
               
                     Rīga LV-1395, Latvija
                  
               
                     Tel: (+371) 67 016 201
                  
               
                     Fax: (+371) 67 828 121
                  
               
                     mfa.cha@mfa.gov.lv
                  
               
                     Noziedzīgi iegūtu līdzekļu legalizācijas novēršanas dienests
                  
               
                     Raiņa bulvāris 15
                  
               
                     Rīga LV-1050, Latvija
                  
               
                     Tel: (+371) 67 044 430
                  
               
                     Fax: (+371) 67 324 497
                  
               
                     kd@kd.gov.lv”